
104 DR.30.9.2003 
 

Untuk makluman Yang Berhormat juga, Kementerian Kesihatan sentiasa memantau 
kedudukan pesakit denggi sepanjang masa, sama ada dalam keadaan insiden penyakit, 
pesakit yang biasa atau ketika wabak berlaku.  Yang lebih penting lagi ialah pemantauan ini 
turut dilakukan di peringkat negeri dan di peringkat Pejabat Kesihatan Daerah.  Ini amat 
penting supaya tindakan menyiasat kes yang dilaporkan dan aktiviti mengawal dapat 
dilakukan serta-merta oleh anggota-anggota kesihatan di daerah yang mengalami kes ini. 

Langkah-langkah pencegahan termasuklah memberi pendidikan kesihatan dan 
perlaksanaan dan penguatkuasaan undang-undang iaitu Akta Serangga Pembawa 
Penyakit.   

Tuan Yang di-Pertua, Ahli Yang Berhormat bagi Bukit Bintang membantah 
perlaksanaan Skim Insurans Kebangsaan kerana ia menyusahkan rakyat.  Kerajaan 
memang prihatin dan menyedari akan perlunya diwujudkan sistem pembiayaan kesihatan 
yang berpatutan untuk negara ini. 

Kerajaan menerusi Unit Perancangan Ekonomi di Jabatan Perdana Menteri dan 
Kementerian Kesihatan sedang mengkaji perlaksanaan Sistem Pembiayaan Kesihatan 
yang bersesuaian. Tarikh perlaksanaan Skim Insurans Kesihatan Nasional belum 
ditetapkan kerana skim itu masih lagi dalam kajian lanjut.  Butir-butir terperinci Sistem 
Pembiayaan Kesihatan Negara yang dirancang tersebut belum muktamad lagi.  
Perancangan mewujudkan Skim Insurans Kesihatan Nasional ini perlu dibuat dengan teliti 
dan kerajaan sedia mendengar pandangan dari pelbagai pihak. 

Pada dasarnya Skim Insurans Kesihatan Negara yang bakal diwujudkan tersebut 
berlandaskan konsep kesaksamaan, ekuiti dan kesampaian access, terhadap perkhidmatan 
kesihatan, mampu dibiayai dan tidak akan menyukarkan atau membebankan rakyat.  
Golongan miskin, warga emas, orang cacat dan sebagainya akan ditanggung oleh 
kerajaan.  Rakyat tidak perlu risau terhadap masa depan kos pembiayaan kesihatan yang 
tidak menentu kerana dengan adannya Skim Insurans Kesihatan Nasional cara prabayar, 
risiko ketidakmampuan membayar terhadap bil rawatan kesihatan yang tinggi akan dapat 
dielakkan. 

Skim Insurans Kesihatan ini akan menekankan aspek perkongsian kos di kalangan 
para pekerja dan juga majikan.  Antara lain supaya kos kesihatan dibelanjakan secara 
berhemah, kekuatan bersistem yang sedia ada sekarang akan terus dipertahankan.  
Berhubung dengan pembiayaan perubatan kepada warga emas secara percuma pula, buat 
masa sekarang belum ada dasar bagi pembiayaan perubatan kepada semua warga emas 
secara percuma. 

Kementerian bersetuju dengan cadangan Ahli Yang Berhormat agar  pembiayaan 
perubatan kepada warga tua emas diberi percuma.  Walau bagaimanapun, pembiayaan 
perubatan secara percuma hanya diberikan …… 

Datuk Haji Mohamad bin Haji Aziz:  [Bangun] 

Tuan Yang di-Pertua:  Yang Berhormat, Yang Berhormat.  Ada yang bangun.  
Kita ada 5 minit lagi, Yang Berhormat.  Yang Berhormat Timbalan Menteri, pajang lagikah?  

Dato’ Seri Dr.  Suleiman bin Mohamed:  Sedikit lagi.   

Tuan Yang di-Pertua:  Berapa minit lagi?  

Dato’ Seri Dr.  Suleiman bin Mohamed:  Saya ingat lagi tiga, empat minit lagi. 

Tuan Yang di-Pertua:  Ya, jangan bertanya Yang Berhormat.  Baik sila teruskan.  

Dato’ Seri Dr. Suleiman bin Mohamed:  Hanya diberikan kepada warga emas 
yang miskin dan tidak mampu.  Bagi golongan warga emas yang mampu, caj yang 
dikenakan adalah RM1 di Jabatan Pesakit Luar dan RM3 bagi caj wad di bahagian pesakit 
dalam yang diamalkan sekarang perlu diteruskan. 

Untuk pesara kerajaan, semua pembiayaan adalah di bawah tanggungan kerajaan 
mengikut kelayakannya dan pesara tersebut hanya membayar bayaran untuk caj wad 
sahaja. Begitu juga bagi ibu bapa kakitangan kerajaan yang mendapat keistimewaan 



Untuk makluman Yang Berhormat juga, Kementerian Kesihatan sentiasa memantau kedudukan pesakit denggi sepanjang masa, sama ada dalam keadaan insiden penyakit, pesakit yang biasa atau ketika wabak berlaku. Yang lebih penting lagi ialah pemantauan ini turut dilakukan di peringkat negeri dan di peringkat Pejabat Kesihatan Daerah. Ini amat penting supaya tindakan menyiasat kes yang dilaporkan dan aktiviti mengawal dapat dilakukan serta-merta oleh anggota-anggota kesihatan di daerah yang mengalami kes ini. Langkah-langkah pencegahan termasuklah memberi pendidikan kesihatan dan perlaksanaan dan penguatkuasaan undang-undang iaitu Akta Serangga Pembawa Penyakit. Tuan Yang di-Pertua, Ahli Yang Berhormat bagi Bukit Bintang membantah perlaksanaan Skim Insurans Kebangsaan kerana ia menyusahkan rakyat. Kerajaan memang prihatin dan menyedari akan perlunya diwujudkan sistem pembiayaan kesihatan yang berpatutan untuk negara ini. Kerajaan menerusi Unit Perancangan Ekonomi di Jabatan Perdana Menteri dan Kementerian Kesihatan sedang mengkaji perlaksanaan Sistem Pembiayaan Kesihatan yang bersesuaian. Tarikh perlaksanaan Skim Insurans Kesihatan Nasional belum ditetapkan kerana skim itu masih lagi dalam kajian lanjut. Butir-butir terperinci Sistem Pembiayaan Kesihatan Negara yang dirancang tersebut belum muktamad lagi. Perancangan mewujudkan Skim Insurans Kesihatan Nasional ini perlu dibuat dengan teliti dan kerajaan sedia mendengar pandangan dari pelbagai pihak. Pada dasarnya Skim Insurans Kesihatan Negara yang bakal diwujudkan tersebut berlandaskan konsep kesaksamaan, ekuiti dan kesampaian access, terhadap perkhidmatan kesihatan, mampu dibiayai dan tidak akan menyukarkan atau membebankan rakyat. Golongan miskin, warga emas, orang cacat dan sebagainya akan ditanggung oleh kerajaan. Rakyat tidak perlu risau terhadap masa depan kos pembiayaan kesihatan yang tidak menentu kerana dengan adannya Skim Insurans Kesihatan Nasional cara prabayar, risiko ketidakmampuan membayar terhadap bil rawatan kesihatan yang tinggi akan dapat dielakkan. Skim Insurans Kesihatan ini akan menekankan aspek perkongsian kos di kalangan para pekerja dan juga majikan. Antara lain supaya kos kesihatan dibelanjakan secara berhemah, kekuatan bersistem yang sedia ada sekarang akan terus dipertahankan. Berhubung dengan pembiayaan perubatan kepada warga emas secara percuma pula, buat masa sekarang belum ada dasar bagi pembiayaan perubatan kepada semua warga emas secara percuma. Kementerian bersetuju dengan cadangan Ahli Yang Berhormat agar pembiayaan perubatan kepada warga tua emas diberi percuma. Walau bagaimanapun, pembiayaan perubatan secara percuma hanya diberikan ...... Datuk Haji Mohamad bin Haji Aziz: [Bangun]. Tuan Yang di-Pertua: Yang Berhormat, Yang Berhormat. Ada yang bangun. Kita ada 5 minit lagi, Yang Berhormat. Yang Berhormat Timbalan Menteri, pajang lagikah?. Dato' Seri Dr. Suleiman bin Mohamed: Sedikit lagi. Tuan Yang di-Pertua: Berapa minit lagi?. Dato' Seri Dr. Suleiman bin Mohamed: Saya ingat lagi tiga, empat minit lagi. Tuan Yang di-Pertua: Ya, jangan bertanya Yang Berhormat. Baik sila teruskan. Dato' Seri Dr. Suleiman bin Mohamed: Hanya diberikan kepada warga emas yang miskin dan tidak mampu. Bagi golongan warga emas yang mampu, caj yang dikenakan adalah RM1 di Jabatan Pesakit Luar dan RM3 bagi caj wad di bahagian pesakit dalam yang diamalkan sekarang perlu diteruskan. Untuk pesara kerajaan, semua pembiayaan adalah di bawah tanggungan kerajaan mengikut kelayakannya dan pesara tersebut hanya membayar bayaran untuk caj wad sahaja. Begitu juga bagi ibu bapa kakitangan kerajaan yang mendapat keistimewaan.